VALIKKURSUSE KURSUSEPASS
	Kursuse nimetus
	Meedianädal 

	Kursuse maht
	20 tundi (20 x 70 minutit, sh iseseisev töö)

	Kursuse juhendaja
	Koordineerib Teele Parts, juhendavad meedia- ja loomevaldkonna asjatundjad

	Eesmärgid
	Kursuse eesmärk on anda õpilastele praktiline ülevaade meediatöö eri valdkondadest ning arendada oskust märgata, kavandada ja jutustada lugusid eri meediavormide kaudu.
· Kohtuda oma ala asjatundjatega (taskuhäälingu looja, uudistetoimetaja, reporter, filmirežissöör vm).
· Koguda ideid ja materjali Narva Eesti Gümnaasiumi tutvustava video ja muu kooli meediasisu loomiseks. Koguda materjali videoloo tegemiseks, mida saab esitada Aasta Kooli tiitlile kandideerimisel. 
· Õppida kasutama foto-, video- ja helisisu loomise vahendeid ning saada praktilised oskused nende kasutamisel. 
· Arendada loovust, koostööoskust ja julgust oma ideid ellu viia.

	Kursuse lühikirjeldus
	Meedianädal on praktiline kursus, kus õpilased saavad tutvuda meediatöö telgitagustega ning proovida ise eri meediavormide loomist. Nädala jooksul uuritakse, kuidas sünnivad telesaated, uudislood, fotod, filmid, intervjuud ja taskuhäälingud.
Kursuse keskmes on Narva Eesti Gümnaasiumi tutvustava video ideede arendamine ja stsenaariumi kavandamine. Eesmärk luua materjali kooli tutvustamiseks ning toetada kooli kandideerimist Aasta Kooli tiitlile.
Kursuse teemad hõlmavad tele- ja stuudiotööd, uudismeediat, reporteritööd, fotograafiat, filmikunsti ning digisisu loomist. 
Plaanis on vähemalt ühe meediaväljaande külastus (Eesti Rahvusringhäälingu stuudio, telestuudio) ja praktiline töötuba. 
27.11 osalemine Ida-Virumaa noorte tulevikupäeval Jõhvis, IDA HUB Filmilinnakus: filmilinnaku ekskursioon, võimalusel töötuba. Inspireerivad lavavestluses, põnevad külalised ja organisatsioonid. Tutvume, millised õppimis-, karjääri- ja eneseteostusvõimalused on Ida-Virumaal. 
Täpne ajakava ja tegevuste jaotus selgub enne kursuse algust.

	Õpitulemused
	Ainekursuse läbinud õpilane 
· Mõistab paremini ja oskab kirjeldada, kuidas mõjutavad meediasisu kvaliteeti idee, visuaal, heli, tehniline teostus ja loo ülesehitus. 
· Õpib märkama ja leidma head lugu, seda kavandama, jutustama ja erinevate meediavormide kaudu edasi andma. 
· Kasutab eesmärgipäraselt vähemalt üht foto-, video- või helisisu loomise vahendit. 
· Teeb koostööd, jagab ideid ning analüüsib oma tööprotsessi ja tulemust.
· Loob juhendamisel vähemalt ühe praktilise meediatöö või panustab ühise meediaprojekti valmimisse.

	Kursuse lõpptulemuse kujunemine

	Kursust hinnatakse arvestatud/mittearvestatud skaalal. 
Positiivse hinde saamiseks on iga kursusel osaleja
· osaleb kursuse praktilistes tegevustes ja täidab kokkulepitud ülesanded;
· panustab individuaalse või ühise meediatöö valmimisse;
· esitleb oma tööd või tutvustab oma panust ning oskab lühidalt põhjendada tehtud valikuid.
Hindamisel arvestatakse õpilase osalemist, ülesannete täitmist ja panust lõpptulemuse valmimisse. Hinnatakse eelkõige õpiprotsessis osalemist, oskuste rakendamist ja koostööd, mitte üksnes valminud töö tehnilist kvaliteeti.

	Õppematerjal
	Kursusel kasutatakse juhendajate õppematerjale, foto-, video- ja helisisu loomise vahendeid ning praktiliste ülesannete jaoks vajalikke digikeskkondi.




